Tohtorinhattu innoitti juhlapukuun – Tieteentekijöiden Maija S. Peltola edustaa Linnassa vuoden teemaa | Loimaan Lehti
5.12.2019 | 20:07
Maija S. Peltola on tyytyväinen Linnan juhlien tämän vuoden tieto-teemaan. Peltola lähtee Linnaan yhdessä puolisonsa Kimmo Peltolan kanssa.
– Siinä taisi päästä ensimmäisenä pari ärräpäätä. Sanoin miehelleni, että no nyt se kutsu on sitten tullut, voi piip ja piip . Ja mies ihmetteli ja uteli, että mistä on kyse, minne kutsu on tullut. Taisin tankata vastaukseksi vain, että no sinne, sinne tuli kutsu, muistelee Peltola nauraen.
Puvun on suunnitellut ja tehnyt lietolainen Outi Kvarnberg . Suunnittelija on tuttu ja asuu naapuristossa, mutta hänen ammattitaitoonsa Peltola pääsi tutustumaan vasta oman juhlapukunsa myötä.
Peltolan korvakorut on suunnitellut toinen lietolainen tekijä, Mari Himanka . Peltola kertoo olevansa otettu myös korusuunnittelijan ammattitaidosta ja osaamisesta.
Loimaan Lehti seuraa Linnan juhlia verkossa itsenäisyyspäivänä. Esittelemme paikalliset juhlijat ja heidän tunnelmansa verkossa myöhään perjantai-iltana.